După căderea Zidului Berlinului în 1989 a plecat la New York, unde a lucrat ca informatician. În paralel a continuat să practice scrimă, inclusiv în competiții internaționale, fiind și antrenor la New York Athletic Club. În 2009, cu alți antrenori, a înființat în Bulgaria o academie de scrimă care îi poartă numele. În același an a câștigat Campionatul Mondial de veterani de la Moscova. A cochetat cu idea de a se califica la Jocurile Olimpice din 2012, participând la Campionatul Mondial din 2010, dar proiectul acesta nu s-a concretizat.